SPPT บวกเกือบ 6% นิวไฮในรอบกว่า 1 เดือน โบรกฯเล็งอัพเป้า หลังทะลุแนวต้าน 4.80 บ.
SPPT บวกเกือบ 6% นิวไฮในรอบกว่า 1 เดือน โบรกฯเล็งอัพเป้า หลังทะลุแนวต้าน 4.80 บ. โดย ณ เวลา 16.07 น. ราคาอยู่ที่ 4.88 บาท บวก 0.26 บาท หรือ 5.63% สูงสุดที่ 4.92 บาท ต่ำสุดที่ 4.60 บาท มูลค่าซื้อขายที่ 40.69 ล้านบาท
19 ก.พ. 2561

ผู้สื่อข่าวรายงานว่า ราคาหุ้นบริษัท ซิงเกิ้ล พอยท์ พาร์ท (ประเทศไทย) จำกัด (มหาชน) หรือ SPPT ณ เวลา 16.07 น. ราคาอยู่ที่ 4.88 บาท บวก 0.26 บาท หรือ 5.63% สูงสุดที่ 4.92 บาท ต่ำสุดที่ 4.60 บาท มูลค่าซื้อขายที่ 40.69 ล้านบาท

ทั้งนี้ ราคาหุ้นยังปรับตัวเพิ่มขึ้นทำจุดสูงสุดในรอบกว่า 1 เดือน นับตั้งแต่ราคายืนที่ระดับ 4.90 บาท เมื่อวันที่ 29 ธ.ค.60
ด้าน บล.เอเซีย พลัส ระบุในบทวิเคระาห์ (14 ก.พ.) แนะนำ “ซื้อ” ให้ราคาเป้าหมาย 4.80 บาท และ Cut Loss ที่ 4.54 บาท โดย SPPT ราคาทรงตัวได้ดีขึ้นหลังสามารถยืนฐานราคาบริเวณ 4.40 บาทได้อย่างเหนียวแน่น จึงน่าจะเห็น Downside ที่จำกัดมากแล้ว และหากมี Volume เข้าหนุนอีกแรง เชื่อว่าน่าจะเห็นการฟื้นตัวขึ้นได้อย่างสวยงามเป็นแน่แท้
โดยยังเห็นสัญญาณ Bullish Divergence เกิดขึ้นกับ MACD ได้เป็นครั้งที่สาม นับตั้งแต่ช่วงเดือนธันวาคมที่ผ่านมา ถือเป็นสัญญาณที่สื่อถึงโมเมนตัมเชิงบวกที่กำลังฟื้นตัว และน่าจะหนุนราคาให้ฟื้นตัวขึ้นไปได้อีกครั้ง โดยในระยะสั้นประเมินแนวต้านไว้ที่ 4.70 และ 4.80 บาท ตามลำดับ
 